আর এই সব করতে করতেই দুপুর যেত গড়িয়ে । সময় হয়ে যেতো গাইটার গা ধোয়ানোর । দুধেল গাইয়ের গা না ধোয়ালে নাকি দুধ কমে যায় । আর দুধ একটা পবিত্র ও জরুরী জিনিশ । অবশ্য তা এত সামান্যই হতো যে তার ভাগ ভাগ্যে জুটতো কদাচিৎ ।  তারপর পুকুরের জলে নেমে চোখ লাল না হওয়া অবধি একটা লম্বা স্নান ।  তো আগে যেমন দাদাকে  সামনে রেখে এই সব কাজে ফাঁকি দিতাম এখন আর সে উপায় নেই। কারণ এখন কোনো পড়াশুনা নেই আমার । স্নান হউক আর ঘুরে বেড়ানোই হউক আমার যেন দিন কাটানোই বড় কথা